《十方禅院晚眺》
清代·沙纪堂

偶参兰若坐旃檀，嫩草生生绕画栏。冷暖春风听鸟语，浅深新涨问渔竿。

众僧趺定声闻寂，独鹤盘空眼界宽。日暮彩霞扶月上，一奁高揭自清寒。

作者简介：沙纪堂(1789--1857)字廉伯,号鞠生。清江阴人。照子。嘉庆十一年(1806)诸生。少孤,长游楚、浙。性谦和,与世无争。诗文、书画兼长,尤工吟咏。著有《鞠生诗抄》。